
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 09.10.2026, ora 08.00 – 10.10.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 10.10.2026, ora 07.00
RÂURI

Debitele au fost relativ staționare.

Debitele se situează, în general, sub 30% din mediile multianuale lunare, exceptând râurile din bazinele hidrografice: Vișeu, Bega, Olt, Argeș, Ialomița, Suceava, cursurile Someșului Mic, Mureșului, Târnavei Mari, cursul superior al Buzăului, cursul superior și mijlociu al Bistriței, cursurile mijlocii și inferioare ale Moldovei și Prutului, precum și cursul inferior al Bârladului, unde sunt cuprinse între 30 – 70% din normalele lunare.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Sunt posibile ușoare creșteri, izolate, de niveluri și debite pe unele râuri mici din zonele de deal și munte din jumătatea de vest a țării, datorită precipitațiilor, sub formă de aversă, prognozate. 

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 09 – 10.10.2026 a fost staționar, având valoarea de 1200 m3/s, sub media multianuală a lunii octombrie (3900 m3/s). 

În aval de Porțile de Fier debitele au fost în general în scădere
Debitul la intrarea în țară (secțiunea Baziaș) va fi staționar (1200 m3/s).

În aval de Porțile de Fier debitele vor fi în scădere.

2. Situația meteorologică în intervalul 09.10.2026, ora 09.00 – 10.10.2026, ora 06.00
ÎN ŢARĂ

Vremea s-a răcit în vestul, nordul și centrul țării, iar în restul zonelor a continuat să se încălzească. În prima parte a intervalului în Banat, Crișana, Maramureș, Transilvania și Moldova, precum și la munte, au fost înnorări temporare și izolat averse slabe, în timp ce, în celelalte regiuni cerul a fost mai mult senin. Noaptea, cerul a fost variabil, exceptând vestul țării, depresiunile Carpaților Orientali și nordul litoralului, unde cu precădere din a doua parte a acesteia (a nopții) s-au format nori de nivel jos și pe arii restrânse a fost ceață. Vântul a suflat slab și moderat, local cu intensificări în Moldova și pe arii restrânse în Transilvania, în Carpații Orientali și în Munții Apuseni, cu viteze la rafală în general de 50...60 km/h. Temperaturile maxime, cu mult peste mediile multianuale în sudul, estul și local în centrul țării (abateri de 7...10 grade) și în general în jurul normelor în rest, s-au încadrat între 18 grade la Șiria și 30 de grade la Amzacea, Turnu Măgurele, Râmnicu Sărat, Ianca, Slobozia, Fetești și Giurgiu, iar la ora 06 erau temperaturi cuprinse între 3 grade la Rădăuți și 19 grade la Mangalia. OBSERVAȚIE - de ieri dimineață de la ora 6 a fost în vigoare 1 mesaj de atenționare cod galben privind fenomene meteorologice periculoase imediate, pentru intensificări ale vântului emis de către SRPV Bacău.
LA BUCUREŞTI

Vremea a fost frumoasă și în continuare cu mult mai caldă decât în mod nromal pentru această dată, astfel că temperatura maximă a fost de 29 de grade la toate stațiile meteorologice. Cerul a fost variabil în prima parte a zilei și mai mult senin în restul intervalului, iar vântul a suflat slab și moderat. La ora 6 erau 15 grade la Afumați și în Băneasa și 16 grade la Filaret.
3. Prognoza meteorologică în intervalul 10.10.2026, ora 09.00 – 11.10.2026, ora 09.00
ÎN ŢARĂ

Regimul termic va fi caracterizat de valori diurne în jurul celor normale datei în nord-vest, centru și în nord, și în continuare cu mult mai mari decât mediile multianuale în restul zonelor. Cerul va fi variabil, cu înnorări și averse, după-amiaza și seara pe alocuri îndeosebi la munte și în nord-vest, iar noaptea pe arii relativ extinse în nord-vestul Olteniei, în Banat, Crișana, Maramureș și în nord-vestul Transilvaniei. Ploile vor avea și caracter torențial, pe arii restrânse vor fi însoțite de descărcări electrice, iar cantitățile de apă vor fi în general de 10 l/mp și doar cu totul izolat vor depăși 15...20 l/mp. Vântul va sufla slab și moderat, cu unele intensificări în zona montană înaltă (viteze la rafală de 60...90 km/h), iar noaptea temporar și în sudul Banatului (rafale de 40...45 km/h). Temperaturile maxime se vor încadra între 20...21 de grade în Maramureș, Transilvaniei și nordul litoralului și 29 de grade, izolat în sudul Banatului, al Olteniei și al Munteniei, iar cele minime între 5 și 17 grade, cele mai mici valori urmând a se înregistra în depresiuni. Pe arii restrânse, va fi ceață sau nebulozitate joasă, dimineața mai ales în vestul și centrul țării, iar noaptea în regiunile estice.
LA BUCUREŞTI
Vremea va fi frumoasă, iar valorile termice diurne, comparabile cu cele din de ziua precedentă, vor fi în continuare cu mult mai mari decât cele specifice datei. Temperatura maximă se va situa în jurul valorii de 27 de grade. Cerul va fi mai mult senin, iar vântul va sufla în general slab. Temperatura minimă va fi de 12...14 grade, ușor mai scăzută în zona preorășenească.
II. CALITATEA APEI


Nu s-au înregistrat evenimente deosebite.

III. CALITATEA MEDIULUI

1. În domeniul aerului



Agenţia Naţională pentru Mediu și Arii Protejate informează că, din rezultatele analizelor efectuate în data de 08.10.02026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot) și SO2 (dioxid de sulf). Media zilnică (50 µg/m3)pentru PM10 (pulberi în suspensie cu diametrul sub 10 microni) a fost depășită la următoarele stații: B-17(85 µg/m3),B-13(71 µg/m3),B-3(68 µg/m3),B-30(64 µg/m3),B-10(63µg/m3),B-6(62µg/m3),B-1(61µg/m3),B-5(56µg/m3),B-4(55µg/m3),B-15 (54µg/m3)-(Mun.București), BC-3(70µg/m3)-(Onești-jud.Bacău), GR-1(69µg/m3)-(Mun.Giurgiu-jud.Giurgiu), GJ-2(62µg/m3)-(Rovinari-jud.Gorj), DJ-6(58µg/m3)-(Calafat-jud.Dolj), HD-3(75µg/m3)-(Peștișu Mare-jud.Hunedoara), HD-2(70µg/m3)-(Hunedoara-jud. Hunedoara), CS-4(56µg/m3)-(Buchin-jud. Caraș Severin). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului și vegetației

Garda Forestieră Timișoara revine cu informații suplimentare despre incendiul izbucnit în data de 17.09.2026, la ora 17.01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 09.10.2026 este de 1033.76 ha de litieră, coronament, subteran, vegetație. Incendiul este în desfășurare, intervin 478 de silvicultori, 691 de pompieri militari, 46 pompieri civili, 13 polițiști, 22 jandarmi și 10 cetățeni pentru stingere, cu ajutorul a 28 elicoptere Black Hawk (819 aruncări de apă), 749 unelte specifice PSI, 62 turbosuflante, 44 autospeciale ISU, 10 autocisterne, 157 rucsace de apa, 8 drone, 1 autospeciala POA, 1 container modul. Vom reveni cu informatii suplimentare.


Garda Forestieră Timișoara revine cu informații suplimentare despre incendiul izbucnit în data de 16.09.2026, la ora 21.00, în zona localității Topleț, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 09.10.2026 este de 914.08 ha de litieră, coronament, subteran, vegetație. Incendiul este în desfășurare, intervin 163 de silvicultori si 160 de pompieri militari pentru stingere. Cauza inițială a declanșării incendiului o reprezintă utilizarea necorespunzătoare a focului deschis pentru curațarea vegetației. Vom reveni cu informatii suplimentare.


Garda Forestieră Timișoara informează despre producerea unui incendiu de vegetatie în data de 08.10.2026, la ora 13.00, în zona Cantonului Silvic 6 Stiuca, pe raza Ocolului Silvic Lugoj, judetul Timiș. Acesta a afectat o suprafață de 1 ha de litieră și a fost stins în data de 08.10.2026, la ora 19.00, de către 18 silvicultori, 20 pompieri militari,10 pompieri civil și 40 de cetățeni. Cauza o reprezinta utilizarea necorespunzatoare a armelor de foc in Poligonul Stiuca.


Garda Forestieră Timișoara informează despre producerea unui incendiu de vegetatie în data de 08.10.2026, la ora 17.30, pe raza Ocolului Silvic Reșița, localitatea Reșița, judetul Caraș Severin. Acesta a afectat o suprafață de 1,44 ha de litieră și a fost stins în data de 08.10.2026, la ora 19.30, de către 2 silvicultori, 16 pompieri militari,4 polițiști și 5 cetățeni. Cauza o reprezinta curațarea vegetației pe teren limitrof fondului forestier.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

